27/07/2018 | Administración LocalMunicipal
Santa Comba
Aprobación definitiva da modificación da Ordenanza fiscal núm.3 (IAE)

ANUNCIO O Pleno da Corporación municipal, en sesión ordinaria do 25 de maio de 2018, aprobou provisionalmente a modificación e redacción íntegra da Ordenanza Fiscal número 3, Reguladora do Imposto de Actividades Económicas. Transcorrido o prazo de exposición ao público do acordo provisional, e ao non haberse presentado reclamacións algunha, queda automaticamente elevado a definitivo o Acordo plenario provisional deste Concello sobre a modificación da Ordenanza fiscal número 3 Reguladora do Imposto de Actividades Económicas cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. “MODIFICACIÓN E REDACCIÓN ÍNTEGRA DA ORDENANZA NÚMERO 3, REGULADORA DO IMPOSTO DE ACTIVIDADES ECONÓMICAS Artigo 1.º.–Natureza e feito impoñible.1.–O Imposto sobre Actividades Económicas é un tributo directo de carácter real, cuxo feito impoñible está constituído polo mero exercicio neste termo municipal de actividades empresariais, profesionais ou artísticas, exerzan ou non nun local determinado e encóntrense ou non especificadas nas Tarifas do Imposto.2.–Considéranse, aos efectos deste imposto, actividades empresariais as gandeiras, cando teñan carácter independente, as mineiras, industriais, comerciais e de servizos. Non teñen, por conseguinte, tal consideración as actividades agrícolas, as gandeiras dependentes, as forestais e as pesqueiras, non constituíndo feito impoñible polo imposto ningunha delas. A efectos do previsto no parágrafo anterior, terá a consideración de gandeira independente, o conxunto de cabezas de gando comprendido nalgún dos casos seguintes: a) Que paste ou se alimente fundamentalmente en terras que non sexan explotadas agrícola o forestalmente polo dono do gando. b) O estabulado fóra das fincas rústicas. c) O trashumante ou trasterminante. d) Aquel que se alimente fundamentalmente con pensos non producidos na finca en que se críe.3.–Considérase que unha actividade exércese con carácter empresarial, profesional ou artístico, cando supoña a ordenación por conta propia de medios de produción e de recursos humanos ou dun de ambos os dous, coa finalidade de intervir na produción ou distribución de bens ou servizos.4.–O contido das actividades gravadas está definido nas Tarifas do imposto, aprobadas polos Reais Decretos Lexislativos 1175/1990, do 28 de setembro (B. O. E. do 29 de setembro, 1 e 2 de outubro), e 1259/1991, do 2 de agosto (B. O. E. do 6 de agosto). 5.–O exercicio das actividades gravadas probarase por calquera medio admisible en dereito e, en particular, polos contemplados no artigo 3 do Código de Comercio. Artigo 2.º.–Supostos de non suxección. Non constitúe o feito impoñible neste imposto o exercicio das seguintes actividades: 1.–A enaxenación de bens integrados no activo fixo das empresas que figuraran debidamente inventariados como tal inmovilizado con máis de dous anos de antelación na data de transmitirse, e a venda de bens de uso particular e privado do vendedor, sempre que os utilizasen durante o mesmo período de tempo.2.–A venda de produtos que se reciben en pago de traballos personais ou servizos profesionais.3.–A exposición de artigos co fin exclusivo de decoración ou adorno do establecemento. Polo contra, estará suxeita ao imposto a exposición de artigos para regalo aos clientes.4.–Cando se trate de venda ao por menor, a realización dun só acto ou operación asilada. Artigo 3.º.–Exencións.1.–Están exentos do imposto: a) O Estado, as Comunidades Autónomas e as Entidades Locais, así como os seus respectivos organismos autónomos de carácter administrativo. b) Os suxeitos pasivos aos que lles sexa de aplicación a exención en virtude de Tratados ou de Convenios Internacionaies. c) As Entidades xestoras da Seguridade Social e de Mutualidades e Montepíos constituidos conforme o previsto na Lei 33/1984, do 2 de agosto. d) Os organismos públicos de investigación e os establecementos de ensinanza en todos os seus graos custeados integramente con fondos do Estado, das Comunidades Autónomas, ou das Entidades Locais, ou por Fundacións declaradas benéficas de utilidade pública, aínda que por excepción vendan no mesmo establecemento os produtos dos talleres dedicados á ensinanza, sempre que o importe da venda, sen utilidade para ningún particular ou terceira persoa, se destine exclusivamente á adquisición de materias primas ou o sostemento do establecemento. e) As Asociacións e Fundacións de diminuídos físicos, psíquicos e sensoriais, sen ánimo de lucro, polas actividades de caráter pedagóxico, científico, asistencial e de emprego que para a ensinanza, educación, rehabilitación e tutela de minusválidos realicen, aínda que vendan os produtos dos talleres dedicados a ditos fins, sempre que o importe de dita venta, sen utilidade para ningún particular ou terceira persoa, destínese exclusivamente á adquisición de materias primas ou o sostemento do establecemento. f) A Cruz Vermella Española.2.–Os beneficios regulados nas letras d) e e) do apartado anterior terán carácter rogado e concederanse, cando proceda, a instancia de parte. Artigo 4.º.–Suxeitos pasivos. Son suxeitos pasivos deste imposto as persoas físicas ou xurídicas e as Entidades ás que se refire o artigo 35.4 da Lei Xeral Tributaria, sempre que realicen neste termo municipal calquera das actividades que orixinan o feito impoñible. Artigo 5.º.–Cota tributaria.1.–A cota tributaria será a resultante de aplicar as Tarifas do imposto, de acordo cos preceptos contidos no Texto refundido da Lei reguladora das Facendas Locais, e nos Reais Decretos Lexislativos 1175/1990 do 28 de setembro e 1259/1991, do 2 de agosto, así como o coeficiente e os índices acordados por este Concello e regulados, respectivamente, nos artigos 6.º e 7.º desta Ordenanza fiscal, e no seu caso, o recargo provincial que estableza a Diputación da Coruña.2.–Se as sucesivas Leis de Presupostos Xerais do Estado modificaran as Tarifas do imposto e/ou actualizaran as cotas contidas nas mesmas, as devanditas variacións terán plena vixencia e surtirán efecto dende a súa entrada en vigor. Artigo 6.º.–Indice de situación.1.–A efectos do previsto no artigo 87 do Texto refundido da Lei de Facendas Locais 2/2004, as vías públicas deste municipio clasificanse en catro categorías fiscais. Anexo a esta Ordenanza figura o índice alfabético das vías públicas coa expresión da categoría fiscal que corresponde a cada unha delas.2.–As vías públicas que non aparezan sinaladas no índice alfabético antes citado, serán consideradas de última categoría, permanecendo na calificación ata o primeiro de xaneiro do ano seguinte a aquel no que se aprobe polo Pleno desta Corporación a categoría fiscal correspondente e a súa inclusión no índice alfabético de vías públicas.3.–Sobre as cotas incrementadas por aplicación do coeficiente sinalado no artigo 86 do Texto refundido da Lei de Facendas Locais 2/2004, e atendendo á categoría fiscal da vía pública onde radica físicamente o local no que se realiza a actividade económica, establécese a seguinte táboa de índices: CATEGORIÍA FISCAL DAS VÍAS PÚBLICAS. a) categoría 1: 1.2% b) categoría 2: 1.1% c) categoría 3: 1% d) categoría4: 0,9% 4.–O coeficiente aplicable virá determinado polo correspondente á categoría da rúa onde teña suliñado o número ou onde teña a entrada principal o local.5.–A aquelas actividades que tributen por cota provincial ou nacional non lles serán aplicables nin o coeficiente ni o índice de situación regulados nesta Ordenanza. Artigo 7.º.–Bonificacións. Establécese unha bonificación de ata o 95 por cento da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.2 letra e) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito:  Dun 95 por cento pola creación de máis de 20 postos de traballo.  Dun 75 por cento pola creación de entre 11 e 20 postos de traballo.  Dun 50 por cento pola creación de ata 10 postos de traballo. Esta bonificación será de aplicación unicamente a aqueles supostos de implantación dunha nova actividade económica ou empresarial, así como a aqueloutros que consistan nunha ampliación das instalacións, sempre e cando implique creación de emprego. Os beneficiarios deberán solicitar a bonificación presentando as altas na Seguridade Social e contratos de traballo dos novos empregados/as, así como canta documentación lle poida ser requirida polo Concello de Santa Comba de cara a comprobación do mantemento das circunstancias que se tiveron en conta para a concesión da respectiva bonificación. Para poder gozar da bonificación prevista neste apartado, o suxeito pasivo beneficiario deberá estar ao corrente no pagamento das súas débedas coa Facenda Estatal, Autonómica e Local así como nas cotas correspondentes á Seguridade Social. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Artigo 8.º.–Período impositivo e devindicación.1.–O período impositivo coincide co ano natural, excepto cando se trate de declaracións de alta, en cuxo caso abarcará dende a data de comezo da actividade ata o fin do ano natural.2.–O imposto devindícase o primeiro día do período impositivo e as cotas serán irreducibles, agás cando nos casos de declaración de alta, o día de comezo da actividade non coincida co ano natural, en cuxo suposto as cotas calcularanse proporcionalmente ao número de trimestres naturais que restan para finalizar o ano, incluído o do comezo do exercicio da actividade.3.–Tratándose de espectáculos, cando as cotas estean establecidas por actuacións illadas, a divindicación prodúcese pola realización de cada unha delas, debéndose presentar as correspondentes declaracións na forma que se estableza regulamentariamente. Disposición adicional única As modificacións que se introduzan na regulación do imposto, polas leis de orzamentos xerais do Estado ou por calquera outra lei ou disposición, e que resulten de aplicación directa, producirán, no seu caso, a correspondente modificación tácita da presente ordenanza fiscal. Disposición derradeira A derradeira modificación e publicación íntegra da presente ordenanza, foi publicada, despois da súa aprobación definitiva, no BOP núm.8, de data 11 de xaneiro de 2007. A presente modificación e redacción íntegra da ordenanza fiscal, entrará en vigor o mesmo día da súa publicación no Boletín Oficial da Provincia e será de aplicación a partir do 1 de xaneiro de 2019, permanecendo en vigor ata a súa modificación ou derogación expresa. En Santa Comba, 30 de abril de 2018. A alcaldesa M.ª Josefa Pose Rodríguez ANEXO Con arreglo ao establecido no artigo 6 da Ordenanza, as categorías das rúas e índices quedan establecidos da seguinte forma: – Categoría 1.ª: índice 1,2. Avda. Alfonso Molina (excluída a reccente ampliación da rúa, cuxo nome antigo era Rúa Costa de Papamoscas) – Categoría 2.ª: índice 1,1. Rúa Alcalde Pereira, Rúa Alexandre Bóveda, Avda. Brasil, Rúa Breogán, Rúa Carmen Santiso, Rúa do Cementerio, Rúa Coruña, Rúa Corredoira da Torre, recente ampliación da Avda. Alfonso Molina (antes Rúa Costa de Papamoscas), Rúa Curros Enríquez, Rúa Emilia Pardo Bazán, Rúa Emigrante, Rúa Ferradura, Rúa Galicia, Rúa Lugo, Rúa Miraflores, Avda. de Mourelle (incluída a carretera LC 402, p. k. 74), Camino vello de Mourelle, Rúa Nova, Rúa Obispo García Pardiñas, Rúa Orense, Rúa Pepe Xan Baña, Rúa Pontevedra, Rúa Pozo, Avda. de Santiago, Rúa Suárez Vence, Rúa Vella, Rúa Xosé Ferrero, Rúa Armán Lois, Rúa Cerdeiras, Rúa Concepción Arenal, Rúa da Cooperativa, Avda. das Fariñas, Rúa Gómez Rubio, Rúa María Pita, Rúa Rosalía de Castro, Avda. Tomé Taboada. – Categoría 3.ª: índice 1. Rúa Antonio Amigo, Rúa Eduardo Pondal, Rúa Gandeiros, Rúa Labregos, Rúa Pai Eliseo, Rúa Poeta Añón (inclúe zona denominada Chousa do Gaiteiro), Braña Rica, Rúa Camiño Vello. – Categoría 4.ª: índice 0,9. Comprende os restantes lugares do municipio. Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, poderase interpor polo interesados recurso contencioso-administrativo, no prazo de dous meses, contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Santa Comba, 20 de xullo de 2018. A alcaldesa M.ª Josefa Pose Rodríguez